Բայց 31 ուրիշ տուն էլ ունենք: Ստեփանակերտից հայտնում են, որ ապրիլի 1-7-ը միայն Արցախի մայրաքաղաքի ծննդատանը 31 երեխա է ծնվել: Ծնվել: Ծնվելն ապրելն է: 31 կին, մայր, այս օրերին իր որդուն կամ դստերը սեր է փոխանցում: Սերը պատերազմ չէ, սերը պատերազմից ուժեղն է: Մենք 31 հերոս տուն ունենք: Մենք 31 տուն ունենք, որոնցով արժե հպարտանալ, պետք է հպարտանալ: Ես այդ տներ կկարողանամ գնալ, այդ տներում է Արցախի ուժը, քանի որ այդ տներով է Արցախն ուժեղ, Արցախով էլ Հայաստանն է ուժեղ, Արցախն էլ Հայաստանն է: Եվ քանի Հայաստանում մարդ է ծնվում, Հայաստանը կլինի, որովհետեւ Հայաստանը մնացել է, ոչ թե որովհետեւ զոհվել են հանուն նրա, այլ որովհետև ծնվել են այստեղ: